O eroare s-a strecurat în planul de acțiune septembrie - decembrie 2018 cu proiecte legislative ce urmează să fie discutate la CEx PSD, de sâmbătă, de la Neptun. La pagina 11, unde este prezentată înființarea „Centrului de excelență în studii în sud-estul Europei”, a fost folosită o hartă de la începutul anilor 90, când încă mai existau Iugoslavia și Cehoslovacia.

PSD arată că din Centrul de Excelență în Studii în sudestul Europei (Balcani) vor face parte România, Cehia, Slovacia, Croaţia, Moldova, Albania, Bulgaria, Bosnia Hertegovina, Macedonia, Muntenegru și Ucraina.

Însă, în document a fost folosită o hartă de acum trei decenii, când încă mai existau Iugoslavia și Cehoslovacia.

Printre beneficiile acestui proiecte se enumeră faptul că „România devine Centrul Regional de Cercetare și Inovație; România devine lider regional cu importanță economică și geostrategică; Se vor aloca 100 de locuri anual pentru cei mai buni studenți din țările enumerate; Valoarea bursei lunare va fi echivalentul a 10.000 euro”.

Mai multe informații despre Comitetul Executiv Naţional al PSD aici.